13. egyptiske dynasti

13. egyptiske dynasti er ofte kombinert med ellevte, tolvte og fjortende dynastier under betegnelsen mellomriket. Det trettende dynasti varte i 154 år, i tiden omkring 1803-1649 f.Kr. 

Det trettende dynasti var en direkte fortsettelse av det foregående tolvte dynasti, og hvor dets første hersker er antatt å ha vært en sønn av Amenemhat IV. Egyptologen Kim Ryholt har blitt foreslått at avgrensningen mellom de to dynastiene reflekterte framveksten av et uavhengig fjortende dynasti i østlige Nildeltaet, en hendelse som antar skjedde under Sobekneferus styre. Som direkte arvinger til kongene i det tolvte dynasti, styrte faraoene i trettende dynasti fra Memfis over Midtre og Øvre Egypt, og hele veien til andre katarakt i sør. Makten til trettende dynasti ble svekket jevnlig over dets 150 års eksistens og kom til sist til en avslutning med erobringen av Memfins av de utenlandske hyksosherskerne i femtende dynasti, ca. 1650 f.Kr.

Herskerne 
I senere tiders tekster har dette dynastiet vanligvis blitt beskrevet som en tid preget av kaos og uorden. Imidlertid kan perioden ha vært langt mer fredelig enn man tidligere trodde ettersom den sentrale regjeringen i Itj-tawy i nærheten av Faiyum ble beholdt i løpet av det meste tiden til dette dynastiet og landet for øvrig forble relativt stabilt. Beklageligvis er den faktiske kronologien for dette dynastiet vanskelig å avgjøre da det ble bygget få monumenter som er datert til denne perioden. Mange av navnene på faraoene er kun kjent fra uklare fragmentariske inskripsjoner eller fra skarabéer. Navnene og rekkefølgen i tabellen under er basert på Dodson & Hilton og Ryholt.

De gjenværende, som etterfulgte disse faraoene i de trettende dynasti, er kun attestert ved funn fra Øvre Egypt. De kan indikere at den gamle hovedstaden Itjtawy ble oppgitt til fordel for Teben. Forskeren Daphna Ben Tor tror at denne hendelsen ble utløst av en invasjon i østlige Nildeltaet og regionen Memfis av styrker fra herskere i Kanaan. For en del forfattere markerer dette slutten på mellomriket og begynnelsen på andre mellomperiode. Denne analysen er derimot avvist av Ryholt og Baker, som peker på stelen til Seheqenre Sankhptahi, som styrte mot slutten av dynastiet, antyder sterkt at han styrte over Memfis. Beklageligvis er stelen av ukjent opprinnelse.

Sobekhotep I og II
Ryholt hevder en hersker ved navn «Sobkhotep I Sekhemre Khutawy» som den første farao av dette dynastiet. Det er den fremste hypotesen i dagens egyptologi og Sobekhotep Sekhemre Khutawy er referert til som Sobekhotep I i denne artikkelen. Ryholt krediterer således Sekhemre Khutawy Sobkhotep I med et styre på 3 til 4 år ca. 1800 f.Kr. og foreslår at Khaankhre Sobekhotep II styrte ca. 20 år senere i 1780 f.Kr. Dodson & Hilton tror tilsvarende at Sekhemre Khutawy Sobekhotep gikk forut Khaankhre Sobekhotep.

Etterfølgere 
Etter å ha latt disiplinen i de sørlige festningene forfalle, trekk regjeringen til sist tilbake sin garnisoner og ikke lenge etter ble festningene besatt av den framstormende nubiske kongedømmet Kusj. I nord ble Nedre Egypt overkjørt av hyksos, et semittisk folk fra andre siden av Sinaiøya, antagelig kanaanitter. En uavhengig rekke av konger opprettet det fjortende dynasti, som oppsto i vestlige Nildeltaet i løpet av slutten av det trettende dynasti. I henhold til den egyptiske oldtidshistorikeren Manetho, inn i denne ustabile blandingen kom inntrengende fiender fra øst som ble kalt for hyksoser som erobret Egypt «uten å bli påført en motgang; og de veltet herskerne i landet, deretter brente de vår byer nådeløst, herjet marken til gudenes templer...» Deres styre, som ble kalt for det femtende dynasti, hevdes å ha erstattet trettende og fjortende dynasti over det meste av Egypt.

Imidlertid har nyere arkeologiske funn ved Edfu indikert at hykosenes femtende dynasti allerede var virksomhet ved midten av det trettende dynasti under farao Sobekhotep IV. I en nylig utgitt forskningsrapport i Egypt and the Levant (2011), diskuterer Nadine Moeller, Gregory Marouard og N. Ayers oppdagelsen av en betydningsfull administrativ bygning i østlige Tell Edfu i Øvre Egypt under tidlig i det tolvte dynasti under mellomrike, og denne bygningen synes å ha vært i kontinuerlig virksomhet inn i den tidlige andre mellomtiden og fram til syttende dynasti da dens levninger ble forseglet av en annen bygning. Feltarbeid gjort av egyptologer i 2010 og 2011 i å undersøke denne administrasjonsbygningen førte til oppdagelsen av en stor tilstøtende hall som inneholdt 41 segler som viste kartusjen til hyksosherskeren Khyan sammen med ni andre segler som navnga farao Sobekhotep IV fra trettende dynasti.

De bevarte innholdet av disse seglene viste at Sobekhotep IV og Khyan var sannsynligvis samtidige med hverandre. Det kan bety at det trettende dynasti ikke kontrollerte hele Egypt da Sobekhotep IV kom til makten og at det var et betydelig overlapp mellom trettende og femtende dynastier ettersom Sobekhotep IV var kun en hersker i midten av trettende dynasti; skjønt en av de mektigste faraoer i dette dynasti. Derfor kan Manethos utsagn om at hyksosene i femtende dynasti med vold erstattet trettende dynasti være et stykke senere egyptisk propaganda. Isteden må autoriteten i trettende dynasti ha falt sammen over hele Egypt i dets siste tiår og hyksosenes stat i Deltaregionen tok rett og slett over Memfis og således avsluttet trettende dynasti.

Imidlertid er denne analysen avvist av egyptologen Robert Porter som argumenterer at Khyan styrte langt senere enn Sobekhotep IV (et gap på rundt hundre år eksisterer mellom de to i konvensjonell kronologi) og at seglene til en farao ble benyttet lenge etter hans død. Således kan seglene til Sobekhotep IV ikke nødvendigvis indikere at han var en samtidig med Khyan.

Merneferre Ay var den siste egyptiske hersker i det trettende dynasti som er bevitnet av objekter i både Nedre og Øvre Egypt. Hans etterfølgere, begynnende med Merhotepre Ini, er således bevitnet i Øvre Egypt.

Referanser

Litteratur 
 Björman, Gun (1981): De gamla egyptierna, Stockholm: Natur och kultur 
 Clayton, Peter A. (2006): Chronicle of the Pharaohs: The Reign-by-Reign Record of the Rulers and Dynasties of Ancient Egypt. London: Thames & Hudson Ltd., ISBN 0500286280.

Se også
Liste over faraoer

Dynastier i oldtidens Egypt